O toponimo Baduls lo trobamos en a trascripción que Agustín Gil Domingo fa d'un texto d'adchudicación de decimas y primicias en 1205 por parte de Remón de Castrocol, texto adhibito a o Libro vermello de l'Archivo Colechial de Daroca. Ye un d'os pocos casos de plural aragonés -ns, -ls escrito en un toponimo medieval de l'aria central-meridional d'Aragón. Sindembargo atras transcripcions que se veyen en o suyo articlo son errors tipograficos y traduccions a o castellán, por lo que no ye un testimonio seguro, y amés en a trascripción de Luis Alberto Majarena Gonzalvo ye Badules.